Esimees Ene Ergma  Suur tänu, kolleeg Ain Seppik! Rohkem kõnesoove ei ole, lõpetan läbirääkimised. Nüüd tuleb meil minna lõpphääletuse juurde. Lugupeetud kolleegid! Kuna siin on vajalik Riigikogu koosseisu enamus, siis palun teeme kohaloleku kontrolli!   Kohaloleku kontroll  Kohalolijaks registreerus 73 rahvasaadikut, puudub 28.  Lugupeetud kolleegid, panen umbusalduse avaldamise hääletusele. Palun hääletada!   Hääletustulemused  Poolt hääletas 37 Riigikogu liiget, vastu ei olnud keegi, erapooletuid oli 4. Riigikogu ei avaldanud umbusaldust justiitsminister Rein Langile.